ബിൽ ബ്രൈസൺ

ജന പ്രിയ ആംഗ്ലോ - അമേരിക്കൻ എഴുത്തുകാരനാണ് **വില്യം മക്ഗ്വയർ 'ബിൽ' ബ്രൈസൺ**.(ജനനം ഡിസംബർ 8, 1951) നിരവധി യാത്രാവിവരണങ്ങളും ഇംഗ്ലീഷ് ഭാഷ, ശാസ്‌ത്രസാഹിത്യ പുസ്‌തകങ്ങളുമെഴുതിയിട്ടുണ്ട്. ‘എ ഷോർട്‌ ഹിസ്‌റ്ററി ഓഫ്‌ നിയർലി എവരിതിങ്ങ്‌ ഇംഗ്ലണ്ടിൽ മാത്രം മൂന്നുലക്ഷത്തിലേറെ പ്രതികൾ വിറ്റഴിഞ്ഞു.  അമേരിക്കയിൽ ജനിച്ച ബിൽ 1973 ൽ ബ്രിട്ടൻ സന്ദർശിക്കാനെത്തി, അവിടെ തുടരാൻ തീരുമാനിക്കുകയായിരുന്നു.  1995 നും 2003 നുമിടയ്ക്ക് വീണ്ടും അമേരിക്കയിലേക്കു വന്നു. ഡർഹാം സർവകലാശാല യുടെ ചാൻസലറായി  2005 മുതൽ2011 വരെ പ്രവർത്തിച്ചു.

‘നോട്‌സ്‌ ഫ്രം എ സ്‌മാൾ ഐലൻഡ്‌’(1995), എന്ന യാത്രാവിവരണം പ്രസിദ്ധീകരിച്ചതോടെ യു.കെ. യിൽ ശ്രദ്ധേയനായി.  ‘എ ഷോർട്‌ ഹിസ്‌റ്ററി ഓഫ്‌ നിയർലി എവരിതിങ്ങ്‌’ (2003), എന്ന  ശാസ്ത്രസഞ്ചാര കൃതി ലോകമെമ്പാടും വില്പനയിൽ ചരിത്രം സൃഷ്ടിച്ചു .

## ആദ്യ കാല ജീവിതം
സ്പോർട്സ് ലേഖകനായിരുന്ന ബിൽ ബ്രൈസൺ സീനിയറിന്റെയും ഐറിഷുകാരിയായ ആഗ്നസ് മേരിയുടെയും മകനായി അമേരിക്കയിലെ ഡെയ്മൊയിൻസ്, അയോവയിൽ  ജനിച്ചു.  . മൈക്കൽ(1942–2012), എന്നൊരു സഹോദരനും മേരി ജെയിൻ ​എലിസബത്ത് എന്നൊരു സഹോദരിയുമുണ്ട്. 2006 ൽ പ്രസിദ്ധീകരിച്ച ലൈഫ് ആൻഡ് ടൈംസ് ഓഫ് ദ തണ്ടർബൾട്ട് കിഡ് എന്ന ഗ്രന്ഥത്തിൽ  ഡെയ്മൊയിൻസിലെ തന്റെ ബാല്യത്തെക്കുറിച്ചുള്ള അദ്ദേഹത്തിന്റെ സ്മരണകളുണ്ട്   . 

ഡ്രേക്ക് സർവകലാശാലയിൽ രണ്ടു വർഷത്തോളം പഠിച്ചെങ്കിലും പൂർത്തിയാക്കിയില്ല.1972 ൽ നാലു മാസത്തെ യൂറോപ്പ് സന്ദർശനത്തിനിറങ്ങി.  അടുത്ത വർഷം ഹൈസ്കൂൾ കാലത്തെ സുഹൃത്ത് സ്റ്റീഫൻ കാറ്റ്സുമൊത്ത് വീണ്ടും  യൂറോപ്പിലേക്കു മടങ്ങി. 

## യുണൈറ്റഡ് കിങ്ഡത്തിലേക്ക്
ലഘുചിത്രം|ബിൽ ബ്രൈസൺ പ്രഭാഷണത്തിനിടെ, 2013
1973 ൽ യൂറോപ്പ് യാത്രയ്ക്കിടെ ബ്രിട്ടൺ സന്ദർശിച്ച ബിൽ   അവിടെ തുടരാൻ തീരുമാനിച്ചു. ഒരു മാനസിക രോഗാശുപത്രിയിലായിരുന്നു ജോലി. അവിടെ നഴ്സായിരുന്ന സിന്തിയാ ബില്ലനെ പിന്നീട് വിവാഹം കഴിച്ചു  1975 ൽ ഡെയ്മൊയിൻസിലേക്കു സർവകലാശാലാ ഡിഗ്രി പൂർത്തിയാക്കാനായി രണ്ടു പേരും മടങ്ങി.  1977 ൽ ബ്രിട്ടനിൽ സ്ഥിരതാമസമായി.

പത്രപ്രവർത്തകനായാണ്‌ ജോലി തുടങ്ങുന്നത്‌. പിന്നെ മുഴുവൻസമയ എഴുത്തുകാരനായി. ടൈംസ് പത്രത്തിന്റെ ബിസിനസ് വിഭാഗത്തിന്റെ കോപ്പി എഡിറ്ററും ഇൻഡിപെൻഡന്റ് പത്രത്തിന്റെ ദേശീയ ഉപ മേധാവിയുമായി പ്രവർത്തിച്ചു.  1987, ൽ പത്ര പ്രവർത്തനമുപേക്ഷിച്ചു.  മുഴുവൻസമയ എഴുത്തുകാരനായി.

ബില്ലിന് ബ്രിട്ടനിലും അമേരിക്കയിലുമായി ഇപ്പോൾ ഇരട്ട പൗരത്വമുണ്ട്.

## രചനകൾ
2003, ലെ ലോക പുസ്തക ദിനത്തിൽ ബ്രിട്ടീഷ് വോട്ടർമാർ ബ്രൈസന്റെ ‘നോട്‌സ്‌ ഫ്രം എ സ്‌മാൾ ഐലൻഡ്‌’ എന്ന പുസ്തകം ബ്രിട്ടീഷ് വ്യക്തിത്വത്തിന്റെ ചുരുക്കമായി തെരഞ്ഞെടുത്തു. ആ വർഷം അദ്ദേഹത്തെ ഇംഗ്ലീഷ് പൈതൃകത്തിന്റെ കമ്മീഷണറായി നിയമിച്ചു. 
2006 നവംബറിൽ അന്നത്തെ ബ്രിട്ടൺ പ്രധാനമന്ത്രിയായിരുന്ന ടോണി ബ്ലെയറിനെ ബിൽ ഇന്റർവ്യൂ ചെയ്തു .

ഇംഗ്ലീഷ് ഭാഷയുടെ ചരിത്രത്തെ അനാവരണം ചെയ്യുന്ന  ദ മദർ ടങ്, മേഡ് ഇൻ അമേരിക്ക എന്നീ രണ്ടു കൃതികൾ ബില്ലെഴുതിയിട്ടുണ്ട്.  

## പുരസ്കാരങ്ങളും ബഹുമതികളും
ലഘുചിത്രം|ഡർഹാം സർവകലാശാല യുടെ ചാൻസലറായി ബിൽ ബ്രൈസൺ
2004 ൽ എ ഷോർട്‌ ഹിസ്‌റ്ററി ഓഫ്‌ നിയർലി എവരിതിങ്ങ്‌ എന്ന ഗ്രന്ഥത്തിന് അവന്റിസ് പുരസ്കാരവും 2005 ൽ യൂറോപ്യൻ യൂണിയന്റെ ദെക്കാർത്തസ് പുരസ്കാരവും ലഭിച്ചു.  2005 ൽ തന്നെ റോയൽ സൊസൈറ്റി ഓഫ് കെമിസ്ട്രിയുടെ പ്രസിഡന്റ് പുരസ്കാരവും ലഭിച്ചു. 2007 ൽ ബോസ്റ്റൺ ശാസ്ത്ര മ്യൂസിയത്തിന്റെ ബ്രാഡ്ഫോർഡ് വാഷ്ബോൺ പുരസ്കാരം ലഭിച്ചു. 

2013 ൽ റോയൽ സൊസൈറ്റി ഫെല്ലോ ആയി തെരഞ്ഞെടുത്തു.  ഈ ബഹുമതിക്കർഹനാകുന്ന ബ്രിട്ടീഷുകാരനല്ലാത്ത ആദ്യയാളായി.  

## മലയാളത്തിൽ
എ ഷോർട്‌ ഹിസ്‌റ്ററി ഓഫ്‌ നിയർലി എവരിതിങ്ങ്‌  എന്ന പുസ്തകത്തിൻറെ മലയാള പരിഭാഷ പ്രപഞ്ച മഹാകഥ- എല്ലാ പ്രപഞ്ച വസ്തുക്കളുടെയും ഹ്രസ്വ ചരിത്രം എന്ന പേരിൽ ഡി സി ബുക്ക്സ് പുറത്തിറക്കിയിട്ടുണ്ട്.

## കൃതികൾ

## അവലംബം

വർഗ്ഗം:1951-ൽ ജനിച്ചവർ
വർഗ്ഗം:അമേരിക്കൻ ശാസ്ത്ര എഴുത്തുകാർ
വർഗ്ഗം:ജീവിച്ചിരിക്കുന്നവർ